text: Quadrant. – laveujovetv.cat
  20 març 2017 Leave a Comment Written by Artur
  Dansara Sarral va estrenar aquest dissabte al Teatre Metropol.
  Ho feia en el marc de la gala organitzada per l'Associació de Professors de Dansa de les Comarques de Tarragona
  El passat dissabte els alumnes de DansAra, Espai Municipal de Dansa de Sarral tornaven a trepitjar escenari. Ho feien al Teatre Metropol de Tarragona en motiu de la mostra organitzada per l'Associació de Professors de Dansa de les Comarques de Tarragona. Un total de 12 alumnes de DansAra van participar a la gala, estrenant per a l'ocasió la coreografia "Quadrant", d'estil contemporani i creada per la directora del centre sarralenc, Mei Casabona.
  Després d'aquesta actuació, DansAra es prepara per un mes d'abril de molta activitat, amb cursos intensius, sortides i diferents activitats organitzades en motiu de la celebració del Dia Internacional de la Dansa (29 d'abril).